
ประกาศองค์การบริหารส่วนตำบลพะทาย
เรื่อง  มาตรการตรวจสอบการใช้ดุลพินิจ
********************************
ด้วยองค์การบริหารส่วนตำบลพะทาย อำเภอท่าอุเทน จังหวัดนครพนม มีเจตนารมณ์และความมุ่งมั่นในการดำเนินงานขององค์กรให้เป็นไปด้วยความโปร่งใส เป็นธรรม ปราศจากการแทรกแซงใดๆ ที่จะทำให้ขาดความเป็นกลางในการบริหารงาน และบริหารงานด้วยความซื่อสัตย์สุจริต มีมาตรการป้องกันการทุจริต มีการแสดงเจตจำนงสุจริตของผู้บริหาร รวมถึงมาตรการภายในต่างๆ เพื่อป้องกันการทุจริต รักษาไว้ซึ่งประโยชน์ของส่วนรวมและมีเหตุผลในการใช้ดุลพินิจที่เหมาะสม สามารถตรวจสอบได้
องค์การบริหารส่วนตำบลพะทาย จึงกำหนดมาตรการตรวจสอบการใช้ดุลพินิจ เพื่อเสริมสร้างความโปร่งใส และป้องกันการทุจริต ตลอดจนใช้เป็นแนวทางปฏิบัติแก่ผู้ปฏิบัติงานให้เป็นไปตามมาตรฐานการปฏิบัติงาน ดังนี้
1. มาตรการป้องกันและแก้ไขปัญหาการใช้ดุลยพินิจ
	1.1 ผู้บังคับบัญชาทุกระดับชั้นต้องปฏิบัติตนเป็นแบบอย่างที่ดีแก่ผู้ใต้บังคับบัญชาปฏิบัติงานด้วยความซื่อสัตย์ สุจริต กำกับดูแลและติดตามการปฏิบัติงานของผู้ใต้บังคับบัญชาให้เป็นไปตาม กฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวกับการปฏิบัติงาน เช่น คู่มือการปฏิบัติงานบนพื้นฐานความสุจริต เป็นธรรม รับผิดชอบ ถูกต้องชอบธรรม ยอมรับนับถือ และโปร่งใสสามารถตรวจสอบได้ทุกขั้นตอนการปฏิบัติงาน
	1.2 ให้ผู้ปฏิบัติงานปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติงานหรือหลักเกณฑ์มาตรฐานของการปฏิบัติงานที่แสดงกระบวนการ ขั้นตอน ระยะเวลาการปฏิบัติงานอย่างชัดเจน เพื่อเป็นกรอบการปฏิบัติงานอันจะนำมาสู่การลดการใช้ดุลยพินิจของผู้ปฏิบัติงาน
	1.3 ให้ผู้ปฏิบัติงานรายงานผลการดำเนินงาน หรือการปฏิบัติงานที่ไม่เป็นไปตามกฎหมาย กฎ 
ระเบียบ ข้อบังคับ คำสั่ง หลักเกณฑ์อื่นใดที่
-2-
เกี่ยวข้องกับการปฏิบัติงาน หรือไม่เป็นไปตามคู่มือการปฏิบัติงานต่อผู้บังคับบัญชาตามลำดับ เพื่อให้ส่วนงานที่เกี่ยวข้องดำเนินการหาข้อเท็จจริงวิเคราะห์ รวมทั้งเสนอแนวทางการป้องกันและแก้ไขปัญหาต่อผู้บังคับบัญชาต่อไป
	1.4 ให้ดำเนินการสำรวจ วิเคราะห์ ตรวจสอบและจัดการความเสี่ยง ให้ครอบคลุมถึงการดำเนินงานขององค์การบริหารส่วนตำบลพะทาย ให้เป็นไปตามกฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน ตลอดจนกำหนดให้รายงานสรุปผลให้นายกองค์การบริหารส่วนตำบลพะทาย ทราบ อย่างน้อยปีละ 1 ครั้ง
2. มาตรการเสริมสร้างการตรวจสอบการใช้ดุลยพินิจ 
	2.1 ผู้บังคับบัญชาทุกระดับชั้นต้องให้ความสำคัญกับการกำกับดูแลการปฏิบัติงานของผู้ใต้บังคับบัญชา ให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง หรือหลักเกณฑ์อื่นที่เกี่ยวข้องกับการปฏิบัติงาน
	2.2 ผู้บังคับบัญชาทุกระดับชั้น ต้องสื่อสารถึงความสำคัญและแนวทางในการดำเนินการตรวจสอบการใช้ดุลยพินิจของบุคลากรทุกระดับในองค์การบริหารส่วนตำบลพะทาย
	2.3 มีแนวทางการติดตาม กฎหมาย กฎ ระเบียบ ประกาศ ข้อบังคับ คำสั่ง หรือหลักเกณฑ์อื่นใดที่เกี่ยวข้องกับการปฏิบัติงาน เพื่อนำมาปรับปรุงหลักเกณฑ์แนวทางการปฏิบัติงาน รวมทั้งให้มีการพัฒนาระบบการตรวจสอบและควบคุมการปฏิบัติงานภายในองค์การบริหารส่วนตำบลพะทาย ให้เป็นระบบและโปร่งใส สามารถตรวจสอบได้
	จึงประกาศให้ทราบโดยทั่วไป

ลงชื่อ
(นางสาวริญญาภัทร์   โชตน์ภัควรรธนะ)
นายกองค์การบริหารส่วนตำบลพะทาย

	การพิจารณาอนุมัติ อนุญาต อาจมีเจ้าหน้าที่บางท่านเอื้อประโยชน์ให้กับผู้ขออนุญาตบางรายการที่คุณสมบัติไม่ถูกต้องครบถ้วนตามหลักเกณฑ์
	 -การแต่งตั้งเจ้าหน้าที่ออกสำรวจและประเมินฯให้พิจารณาคุณสมบัติของเจ้าหน้าที่ (ไม่ใช้ผู้มีส่วนได้ส่วนเสียกับผู้ขออนุญาต)
 - จัดทำคู่มือหลักเกณฑ์มาตรการตรวจสอบการใช้ดุลยพินิจ ให้เป็นไปตามระเบียบกฎหมาย
	จัดทำประกาศมาตรการตรวจสอบการใช้ดุลยพินิจขององค์การบริหารส่วนตำบลพะทายเผยแพร่แก่เจ้าหน้าที่ของหน่วยงาน เมื่อวันที่ 5 มกราคม 2563

